AT ƩISI (SIWEL) — Teqqed tasa n uqbayli, aṭas iyaY yettwanYan n yergazen d lxalat, i irefden anay n umennuY d timuYnest, deg kra n yijeṛiḍen ad ɛerḍeY ad heḍreY Yef yiwen n umeYnas aneYmas, i yettwanYan deffir tecḍaṭ n rebrab, wayyi d Muḥ Ʃacur BelYezli. Ddut-d yid-nneY ad tesɛum xerṣum tikti d anwat urgaz-a.
Muḥ Ʃacur BelYezli d yiwen seg xilla n yirgazen i d-fkan yidurar n Ğerğer, ilul deg useggas n 1956, d mmi-s n Ugemmun n At Ʃisi, d ameYnas n Teqbaylit d yizerfan n umdan. Yella gar 24 n yimeḥbas deg tefsut n 1980. Iɛedda deg creɛ sebba n timmuYnest-ines. D aneYmas deg uYmis “Le Pays-Tamurt” yettaru imagraden s snat n tutlayin Tafransist akk d Teqbaylit.
Yella daYen d aɛeggal deg tidukla i yettḥaraben Yef warrac ur nesɛi imawlan. Testeqsa-d Yer Yures maccaren yettawin ur tettcuḥu deg as n 17 deg ayyur n furar deg useggas n 1996, yeğğa-d deffires sin yigerdan deg akud-nni, deg tudert-is 40 n yiseggasen, deg tzeqqa n uxeddim-is umi sawalen « Universalcom ».
Imṭṭurfa, isniselmen, yečan tacriḥt n tsekkurt ur seqnaɛen ara, imi ur tenYan ara iman-is kan, rnan nYan yides tilemẓit n 25 d aseggas deg ixef-is tagi d uletmat-nneY Dalila Dridec seg temnaḍt n Mirabu, i yellan d tameYnast Taqbaylit d yizerfan n umdan d tlelli n tYamsa, yerna d tanelmadt.
Γef waya Amazday n yilemẓiyen n Ugemmun gran-d tiYri i yimezdaY n wat Ʃisi, ad tren tajmilt i umeYnas aneYmas Dda Muḥ Ʃacur BelYezli, azekka d lğemɛa, anda ara d yili usras n tmeqqunt n yijeğigen deg usebdad n umeYras-nneY deg iYrem n Tizi Wezzu Yef 9.30h, ad sersen tameqqunt niḍen Yef uẓekka-s deg tjebbantn Ugemmun Yef 10.30h, sin akkin ad ɛeddin Yer usrusu n uẓru amezwaru i lebni n uxxam n yilemẓiyen umi ara d fken isem n Muḥ Ʃacur BelYezli.
Akli Muhubi
Siwel 161935 FEV 17
kab_Latn kab_Latn kab_Latn kab_Latn kab_Latn taq_Latn kab_Latn